钦定古今图书集成/明伦汇编/闺媛典/第114卷 > 皇清二十 > 徐孔昌妻管氏
## 钦定古今图书集成/明伦汇编/闺媛典/第114卷 > 皇清二十 > 徐孔昌妻管氏

按《嵩明县志》：“管氏，徐孔昌妻，明经管调阳女。少敦重，寡言笑，年十六归昌。康熙癸巳地震，昌压死，氏痛不欲生，至暮投缳死。州守吴宝林因验灾，亲诣其地，询其家及邻右，无不交口称贤，云将死之夕，惟以奉养老姑，谆嘱仲叔，不及他事。州守以闻，旌其门。”